Uvodni metodološki seminar: Doktorsko istraživanje: pristup, problem, dizajn

Datum: 12. veljače 2025. godine

Ime i prezime: Mate Svalina

**Primjeri primjene različitog dizajna istraživanja na temi doktorskog rada**

Radni naslov moje teme doktorskog rada je *“Koliko je meko pravo uistinu meko? Utjecaj mekog prava (soft law) EU na dnevni red u državama članicama na prikazu slučajeva Hrvatske, Njemačke i Mađarske kroz okvir višestrukih tokova (multiple streams framework).”*

Iako sam iz korijena promjenio temu za izradu doktorskog rada, ona je još uvijek “*mlada*” i “*svježa*” pa nemogu isključiti sve dodatne izmjene koje će se eventualno dogoditi na njoj. No s obzirom na narav ovog zadatka to i nije toliko važno.

1. Dizajn istraživanja sa malim “n”

Kako sam naslov moje teme kaže, radi se o istraživanju koje je zamišljeno kao istraživanje sa malim “n” s obzirom da se planira istražiti predmetni fenomen na slučajevima Hrvatske, Njemačke i Mađarske. Radi se o članicama Europske unije a koja bi u našem slučaju predstavljala N (sve slučajeve), jer se želi promotriti odnosno istražiti fenomen (*soft law*) koji je u našem slučaju vezan za institucionalni i pravni ustroj Europske unije.

Kod **definiranja problema** bi se trebali pitati o relevantnosti istraživačkog pitanja. Iako je sam fenomen mekog prava EU prilično istražen te je o njemu napisano dosta istraživačkih radova, nisam uspio pronaći radove koji istražuju utjecaj baš te vrste pravnih pravila na *policy* proces, poglavito na postavljanje dnevnog reda u zemljama članicama. Iz tog razloga smatram da će istraživanje doprinijeti razumijevanju utjecaja mekog prava te njegovoj važnosti u harmonizaciji *policy* područja koja nisu u isključivoj nadležnosti EU. **Koncepti** u istraživanju koje će biti potrebno jasno definirati i specificirati su između ostalih meko pravo (*soft law*), postavljanje dnevnog reda (*agenda setting*), okvir višestrukih tokova (*multiple streams framework*). Pokušao bi u istraživanju primjeniti spomenuti **Kingdonov teorijski okvir višestrukih tokova** te vidio je li taj okvir uopće primjenjiv u tri promatrane države članice i može li nam dati odgovor na prvotno istraživačko pitanje koliki je utjecaj mekog prava EU na dnevni red u državama članicama. **Mjerenje i operacionalizacija** koncepata bi se provela na način da definiramo npr. meko pravo kao pravne instrumente koji nisu pravno obvezujući (smjernice, preporuke, komunikacije, mišljenja i slično) pri čemu bismo mjerili koliko takvih akata je upućeno prema određenoj državi članici te bismo mjerili kakva je reakcija države članice na stavove institucija Europske unije izražene putem tih instrumenata mekog prava. Moja teza je da će istraživanje pokazati veći utjecaj mekog prava na dnevni red u državama članicama koje su kasnije postale članice Europske unije od onih koje su starije članice i time više utjecajne. Cilj mi je također istražiti mehanizme koji stoje u pozadini promatranog utjecaja mekog prava na postavljanje dnevnog reda. **Odabir promatranih slučajeva**, u ovom istraživanju država članica EU je napravljen s obzirom na duljinu članstva i pretpostavljeni neformalni utjecaj i ugled određene države članice u Europskoj uniji. S time u vezi sam odabrao Njemačku kao jednu od osnivačica i najmoćnijih članica Europske unije, Hrvatsku kao najmlađu članicu koja je postala članicom u zadnjem valu proširenja Europske unije (2013.) te Mađarsku koja je pristupila u petom valu proširenja koje je bilo skoro deset godina ranije od hrvatskog (2004. g.) te čije se vodstvo u zadnjih dvadesetak godina smatra u najmanju ruku euroskeptično nastrojenim.

1. Dizajn istraživanja s velikim “n”

U ovakvoj vrsti istraživanja bi istraživanje radio uzevši u obzir svih 27 država članica Europske unije. To bi imalo značajne implikacije na sam dizajn s obzirom na velik broj promatranih država. Moje istraživanje bi se svodilo na to da utvrdim postoje li razlike u razini utjecaja mekog prava na postavljanje dnevnog reda između promatranih državan članica pri čemu bi mi, dakle, postavljanje dnevnog reda bilo zavisna varijabla, a meko pravo nezavisna varijabla. S obzirom na veličinu uzorka i ograničenost resursa ne bi mogao ulaziti u detalje kao u istraživanju sa malim “n”. Simplificirani prikaz operacionalizacije koncepata bi bio sljedeći: koncept mekog prava bi bio operacionaliziran na način da bi se analizirao broj svih akata mekog prava te pokušalo utvrditi koliki broj tih akata je rezultirao donošenjem adekvatnih *policy* rješenja u državama članicama ili makar parcijalnim pravnim ili političkim aktima na nacionalnoj razini. Teza bi mogla biti kao i u istraživanju sa malim “n”, a to je da će istraživanje pokazati veći utjecaj mekog prava na dnevni red u državama članicama koje su kasnije postale članice Europske unije od onih koje su starije članice i time više utjecajne.

1. Dizajn studije slučaja

U ovoj vrsti dizajna istraživanja bi se fokusirao samo na jedan slučaj, odnosno na Hrvatsku, ali bi radio studiju slučaja tip II. S obzirom da se u toj vrsti studije slučaja radi o istraživanju unutar jedinice analize bez vremenske varijacije, moje bi istraživanje uzelo u obzir promatranje utjecaja mekog prava u različitim policy područjima kako bi utvrdio postojanje razlike tog utjecaja na različite javne politike.

S obzirom da sam davno probio preporuku od jedne stranice A4 za ovaj zadatak te da bi se detaljno raspisivanje ovih dizajna moglo protegnuti još puno više, ovdje stajem sa pisanjem.

Svjestan sam da gore napisano ima jako puno manjkavosti, ali evo, stojim na raspolaganju za sve prijedloge i pouke.